Die skool was so klein dat die laerskool- en hoërskoolkinders die geriewe gedeel het. Hier het hy ook in 1976 gematrikuleer.Soos al die jong manne van daardie era moes hy twee jaar diensplig in die destydse weermag doen.
Daarna het hy vier jaar lank onderwys in die Paarl gestudeer, waarna hy sy graad by Unisa ontvang het. Hy het gespesialiseer in Bybelkunde en geskiedenis.Later het hy sy studie vir ’n honneursgraad in leierskap en bestuur aan die Universiteit van die Vrystaat (UV) voltooi.Hy het sy onderwysloopbaan in 1982 by die Laerskool Calvinia begin waarna hy in 1990 Hartswater toe is.